**בלאקפינק** (בקוריאנית: **블랙핑크**; מעוצב: **BLACKPINK** או **BLΛƆKPIИK**; בתרגום חופשי לעברית: **שחור ורוד**) היא להקת בנות דרום קוריאנית שהוקמה על ידי חברת הבידור המסחרית YG אנטרטיינמנט. הלהקה מורכבת מארבע חברות: קים ג'יסו, קים ג'ני, פארק צ'א יאנג (רוזה) ולאליסה (ליסה) מנובאן אשר הופיעו לראשונה באופן רשמי ב-8 באוגוסט 2016 עם אלבום הסינגל הראשון, *Square One*, שכלל את הסינגלים "Whistle" ו-"Boombayah".

ללהקה יש חמישה קליפים וסרטון ריקוד שעברו את רף המיליארד צפיות. כמו כן, ישנם כ-93.1 מיליון מנויים לערוץ היוטיוב של הלהקה (נכון למרץ 2024).

קריירה
------

### 2010–2016: גיבוש הלהקה וטרום בכורה

ארבע חברות הלהקה
בלאקפינק נוצרה כאשר YG אנטרטיינמנט קיימה אודישנים ברחבי העולם לאנשים בגיל העשרה כדי ליצור להקת בנות חדשה לאחר שהשיקה את להקת הבנות הגדולה הראשונה שלה, 2NE1, בשנת 2009. ההכנות להופעת הבכורה של בלאקפינק החלו כבר בשנת 2011, כאשר חברת YG אנטרטיינמנט חשפה ב-14 בנובמבר כי להקת הבנות החדשה שלה תופיע לראשונה בתחילת שנת 2012 ותכלול לפחות שבע חברות. עם זאת, הלהקה לא נחשפה במועד הנקוב, ונפוצו שמועות רבות סביב עיכוב הופעת הבכורה של הלהקה, אף על פי שלא פורסם מידע רשמי. רק ב-18 במאי 2016 אישרה YG אנטרטיינמנט כי להקת הבנות תקיים את הופעת הבכורה שלה ביולי.

ג'ני הייתה חברת הקבוצה הראשונה שנחשפה, ב-1 ביוני. היא הצטרפה ל-YG אנטרטיינמנט כחניכה בשנת 2010 לאחר שחזרה לדרום קוריאה מניו זילנד. באתר של YG אנטרטיינמנט ב-10 באפריל, ליסה נחשפה כחברה השנייה והיא הייתה היחידה שהתקבלה מתוך 4,000 נבחנים באודישנים של YG אנטרטיינמנט בשנת 2010 בתאילנד והפכה לחניכה הזרה הראשונה של החברה בשנת 2011. היא הוצגה לציבור לראשונה בשנת 2012 בסרטון שפורסם בערוץ היוטיוב של YG אנטרטיינמנט, ששמו "Who's That Girl???" ("מי זו הנערה הזו???").

ב-15 ביוני נחשפה ג'יסו כחברה השלישית של הלהקה. היא הצטרפה לחברה כחניכה ביולי 2011 והופיעה במספר פרסומות וקליפים, קודם לכן. רוזה הייתה החברה האחרונה שנחשפה, ב-22 ביוני 2016. היא דורגה במקום הראשון בין 700 מועמדים באודישן של YG אנטרטיינמנט שהתקיים באוסטרליה ב-2012, היא חתמה על חוזה הקלטות ועברה לסיאול לאחר מכן.

ב-29 ביוני, חברת YG אנטרטיינמנט אישרה כי להקת הבנות תכלול ארבע חברות במקום תשע המתוכננות במקור, וחשפה את שמה הרשמי: בלאקפינק. דובר החברה טען שפירוש שם הלהקה הוא: "יופי זה לא הכל", והוא מסמל ש"הן להקה שמציגה לא רק יופי, אלא גם כישרון גדול". ב־29 ביולי אישרה YG אנטרטיינמנט כי הופעת הבכורה של בלאקפינק תתקיים ב-8 באוגוסט 2016.

### 2016–2017: הופעת בכורה, עליית הפופולריות וההצלחה המסחרית

ההכנות להופעת הבכורה של הלהקה החלו בשבוע הראשון של אוגוסט 2016 עם פרסום תמונות, טיזרים, סרטונים, ופרסומות. בלאקפינק הוציאה את אלבום הסינגל הראשון שלה, *Square One*, ב-8 באוגוסט 2016. הוא כלל את הסינגלים "Boombayah" ו-"Whistle"; הם הגיעו למקום הראשון והשני במצעד שירי העולם הדיגיטליים, מה שהפך את בלאקפינק ללהקה המהירה ביותר שהשיגה הישג זה ולאמן הקוריאני השלישי המחזיק בשני המקומות הראשונים בו-זמנית. הסינגל "Whistle" זכה בפני עצמו להצלחה מסחרית גדולה.

הלוגו של בלאקפינק.
בהמשך, יצא אלבום הסינגל השני של הלהקה, *Square Two*, שכלל את הסינגלים "Playing with Fire" ו-"Stay".‏ הראשון מתוך השניים היה הסינגל השני של בלאקפינק שהגיע למקום הראשון במצעד שירי העולם הדיגיטליים והשיר הראשון של להקת בנות דרום קוריאנית מסוגת קיי-פופ שדורג בקנדה הוט 100. בקוריאה הדרומית, "Playing with Fire" הגיע למקום השלישי בעוד ש-"Stay" דורג בעשירייה הפותחת. ההצלחה המסחרית של בלאקפינק בחמשת החודשים הראשונים שלה זיכתה אותה במספר פרסים בתוכניות פרסי מוזיקה. בנוסף לכך, הוכרז במגזין בילבורד שהלהקה נחשבת ל"אחת מלהקות הקיי-פופ הטובות ביותר בשנת 2016"; זאת בנוסף לשבחים נוספים שהופנו כלפי הלהקה משלל גופים שונים.

ב-17 בינואר 2017 חשפה בלאקפינק את שמו של מועדון המעריצים שלה – "בלינק", פורטמנטו של "Black" ("שחור") ו-"Pink" ("ורוד"). ב-22 ביוני פרסמה את הסינגל הדיגיטלי העצמאי הראשון שלה, "As If It's Your Last", שהגיע למקום הראשון במצעד שירי העולם הדיגיטליים, יממה לאחר יציאתו. הווידאו קליפ של השיר שבר את שיא "הקליפ הנצפה ביותר של להקת בנות דרום קוריאנית ביוטיוב", כמו גם את שיא "הקליפ של להקה הנצפה ביותר ב-24 השעות הראשונות לצאתו". ב-20 ביולי 2017, בלאקפינק ערכה את הופעתה הראשונה בטוקיו, במסגרתה השתתפו יותר מ-14,000 אנשים, כאשר עוד 200,000 אנשים ניסו לרכוש כרטיסים. הלהקה הופיעה לראשונה ביפן ב-30 באוגוסט 2017, עם צאתו של מיני-אלבום הבכורה היפני, *Blackpink*, שהגיע לראש מצעד האלבומים של *Oricon*. השיר "As If It's Your Last" של בלאקפינק דורג כאחד מ-"25 שירי הקיץ של 2017".

### 2018–2019: פריצת דרך בינלאומית וסיבוב הופעות עולמי ראשון

ב-6 בינואר 2018 פרסמה הלהקה את הפרק הראשון של תוכנית הריאליטי הראשונה שלה, "בית בלאקפינק" (באנגלית: *Blackpink House*), שכללה 12 פרקים שפורסמו במהלך 2018. ב-28 במרץ, הוציאה מחדש את מיני-אלבום הבכורה היפני, *Re: Blackpink*. הגרסה הדיגיטלית כללה את אותם השירים כמו המהדורה המקורית, ואילו הגרסה הפיזית כללה DVD המכיל את כל קטעי הווידאו ושישה שירים בשפה הקוריאנית.

פרסי דיסק הזהב 2019.
ב-15 ביוני 2018 הוציאה הלהקה את המיני-אלבום הראשון שלה בשפה הקוריאנית, *Square Up*. הסינגל המוביל, "Ddu-Du Ddu-Du", דורג לראשונה במקום ה-17 במצעד הטרנדים הרשמי בבריטניה, מה שהופך אותה ללהקת בנות הקיי-פופ הראשונה שנכנסה למצעד מאז 2016. בנוסף לכך, דורג השיר לראשונה במקום ה-55 בבילבורד הוט 100, עם 12.4 מיליון השמעות בארצות הברית ו-7,000 הורדות דיגיטליות בשבוע הבכורה שלו, שהסתיים ב-21 ביוני 2018, מה שהופך את בלאקפינק ללהקת הבנות הקוריאנית היחידה שעשתה זאת. השיר דורג לראשונה במקום ה-39 במצעד שירי הסטרימינג של ארצות הברית, מה שהופך את בלאקפינק להפוך ללהקת בנות הקיי-פופ הראשונה שנכנסה למצעד. *Square Up* זכה להצלחה רבה במצעדי האלבומים של המדינה; הוא הגיע למקום הראשון במצעד האלבומים העולמי של בילבורד. בקוריאה הדרומית, *Square Up* דורג במקום הראשון במצעד האלבומים של *Gaon*.‏ "Ddu-Du Ddu-Du" הגיע למקום הראשון במרבית המצעדים של *Gaon* בשבוע השני לצאתו, בעוד ש-"Forever Young" הגיע למקום השני. הקליפ הרשמי של "Ddu-Du Ddu-Du" צבר למעלה מ-36.2 מיליון צפיות ביום צאתו וקבע שורה של שיאים ביוטיוב.

בלאקפינק יצאה לסיבוב ההופעות הראשון שלה ביפן, "Blackpink Arena Tour 2018", ב-24 וב-25 ביולי כדי לקדם את המיני-אלבום היפני שלה. סיבוב ההופעות נקבע בהתחלה בשישה יעדים ברחבי אוסקה, פוקואוקה וצ'יבה, אך נוספה הופעה בצ'יבה עקב ביקוש רב. היעד האחרון בסיבוב ההופעות התקיים מאוחר יותר ב-24 בדצמבר בכיפת קיוסרה אוסקה כמתנת חג המולד למעריצים, שם הופיעה הלהקה בפני קהל של 50,000. ב-12 בספטמבר, נודע כי הלהקה תערוך את ההופעה הראשונה שלה בסיאול, "Blackpink 2018 Tour [In Your Area] Seoul x BC Card", בזירת ההתעמלות האולימפית. ההופעה התקיימה במסגרת סיבוב ההופעות העולמי "In Your Area World", שנמשך בין 2019 ועד ל-2020 באמריקה הצפונית, אירופה, אוקיאניה ואסיה. סיבוב ההופעות הפך בסופו של דבר לסיבוב ההופעות המכניס ביותר של להקת בנות קוריאנית. ב-19 באוקטובר הוציאה הזמרת האנגלייה דואה ליפה את "Kiss and Make Up" עם בלאקפינק; רצועה שנכללה במהדורה המחודשת של אלבום הבכורה שלה, *Dua Lipa*‏. "Kiss and Make Up" דורג לראשונה במקום ה-93 במצעד הבילבורד הוט 100, וסימן את הכניסה השנייה של בלאקפינק למצעד והפך אותה ללהקת הבנות הדרום קוריאנית היחידה שהכניסה שני שירים למצעד. במצעד ה-*Gaon* הגיע למקום ה-75. במצעד השירים של מלזיה הגיע למקום הראשון, תוך שבמצעד השירים של ניו זילנד הגיע למקום ה-32.

באוקטובר 2018, הלהקה חתמה על חוזה הקלטות עם חברת התקליטים אינטרסקופ רקורדס, בשיתוף עולמי עם YG אנטרטיינמנט; הלהקה הייתה אמורה להיות מיוצגת על ידי אינטרסקופ ויוניברסל מיוזיק גרופ מחוץ לאסיה. בנובמבר 2018, בלאקפינק הכריזה על תאריכים הופעות נוספים שנכללו בסיבוב ההופעות העולמי "In Your Area World Tour", אשר כלל 13 תאריכים ברחבי אסיה מינואר עד מרץ 2019. בהמשך, הוציאה ג'ני את אלבום הסינגל הראשון שלה, *Solo*. בקוריאה הדרומית, דורג השיר במקום הראשון במצעד השירים הדיגיטליים של גאון. יתר על כן, השיר זכה להצלחה בינלאומית והצליח להגיע למקום הראשון במצעד השירים הדיגיטליים העולמיים של בילבורד. השיר הגיע למקום ה-86 במצעד סוף השנה של המדינה לשנת 2018. בשנה שלאחר מכן, דורג במקום ה-35. "Solo" הגיע למיקומים גבוהים במצעדי פזמונים של כמה מדינות, כמו קנדה, יפן, מלזיה, ניו זילנד, סקוטלנד, סינגפור ובריטניה. השיר קיבל את תואר הפלטינה על מכירות של למעלה מ-2,500,000 עותקים במדינה, על ידי איגוד תעשיית ההקלטות הדרום קוריאני (KMCA). אלבום הבכורה היפני של בלאקפינק, *Blackpink in your Area*, היה זמין באופן דיגיטלי ב-23 בנובמבר ובאופן פיזי ב-5 בדצמבר. האלבום כלל גרסאות יפניות של כל השירים הקודמים שלה הלהקה וזאת, תוך שודרג לראשונה במקום התשיעי במצעד האלבומים של *Oricon*, עם 13,000 עותקים שנמכרו ממנו.

בלאקפינק בסרטון תדמית של PUBG Mobile ב-21 במרץ 2021.
המיני-אלבום השלישי של הלהקה, *Kill This Love*, יצא לאור ב-5 באפריל 2019, לצד סינגל בעל אותו שם. *Kill This Love* דורג לראשונה במקום ה-24 במצעד הבילבורד 200, בעוד שהסינגל המוביל מתוכו הגיע למקום ה-41 במצעד הבילבורד הוט 100. "Kill This Love" דורג במקום ה-66 ברשימת "100 השירים הטובים ביותר של בילבורד לשנת 2019". השיר "Forever Young", נמכר בלמעלה מ-2.5 מיליון עותקים דיגיטליים בדצמבר 2019, מה שהפך אותו לשירה החמישי של הלהקה שעשה זאת. אף על פי שלא יצא כסינגל, זכה השיר להצלחה רבה ברחבי העולם. במצעד 100 השירים החמים של קוריאה הדרומית הגיע למקום השני.

ב-16 באוקטובר 2019, הופצה הגרסה היפנית של *Kill This Love*, שהגיעה למקום ה-17 במצעד האלבומים של *Oricon*. הלהקה טסה ליפן על מנת לקדם את המוזיקה שלה שם, במגוון דרכים שונות כדוגמת הופעות, התארחות בתוכניות טלוויזיה וראיונות עם גופים תקשורתיים שונים במדינה.

### 2020–2021: *The Album* וההופעה

ב-22 באפריל אושר כי הלהקה תשתף פעולה עם ליידי גאגא באלבום האולפן השישי שלה, *Chromatica*. שיתוף הפעולה שלהן, "Sour candy", יצא כסינגל שיווקי ב-28 במאי 2020. שיתוף הפעולה זכה להצלחה רבה בארצות הברית, כאשר דורג ב-40 העליונים במצעד הבילבורד הוט 100, דבר ההופך אותו לשירה המצליח ביותר של הלהקה במצעד ולשיר הראשון של להקת בנות דרום קוריאנית שנכנס ל-40 העליונים במצעד. באוסטרליה, השיר דורג לראשונה במקום השמיני במצעד הסינגלים האוסטרלי והפך לשירה המצליח ביותר של הלהקה במדינה. בנוסף, הגיע השיר ל-20 העליונים במצעד הסינגלים הבריטי.

קטע מתוך הופעה של הלהקה.
ב-18 במאי, YG אנטרטיינמנט הודיעה שהלהקה תוציא סינגל ביוני ואחד נוסף בין יולי לאוגוסט, במטרה לעזור בקידום אלבום האולפן הקוריאני הראשון שלה. ב-2 ביוני אישרה YG אנטרטיינמנט שבעקבות יציאתו של אלבום האולפן, רוזה, ליסה וג'יסו יוציאו פרויקטים בודדים, כשהראשונה מביניהן שתעשה זאת תהיה רוזה. בעיצומן של הכנות הקאמבק של הלהקה, YG אנטרטיינמנט הודיעה על עליית הסדרה, *24/365 with Blackpink*. התוכנית מתעדת את הקאמבק של בלאקפינק בשנת 2020, לצד שיתוף בחיי היומיום של חברות הלהקה באמצעות ולוגים. ב-26 ביוני 2020, יצא לאור השיר "How You Like That", כסינגל מתוך האלבום, *The Album*. ‏23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות. כאשר חלפו ה-24 שעות, פורסם כי סך הצפיות שהקליפ צבר הוא 82,377,522. מעבר להצלחה של הקליפ עצמו, נרשמו למעלה מ-1.2 מיליון אנשים לערוץ היוטיוב של בלאקפינק בפחות מיממה, בסמוך לצאתו. בעקבות כך, הפכה ללהקה עם המספר המנויים הגבוה ביותר ביוטיוב. כמה ימים לאחר המאורע, דיווחו באופן רשמי מיוטיוב כי מספר הצפיות שצבר הקליפ ב-24 השעות הראשונות לצאתו הוא 86.3 מיליון צפיות. בפחות משבוע, שבר הקליפ של השיר חמישה שיאי גינס. הקליפ הפך לקליפ המהיר בהיסטוריה שהצליח לצבור 100 מיליון צפיות, כשהקודם לכך היה "Boy with Love" של BTS והלסי. כמו כן, צבר למעלה מ-11 מיליון לייקים.

בפחות מ-24 שעות, נמכר השיר בלמעלה ממיליון עותקים ברפובליקה העממית של סין בלבד, דבר שהופך אותו לשיר הראשון בתולדות עולם המוזיקה הקוריאני שהצליח לעשות זאת. כמו כן, דורג השיר והקליפ במקומות הראשונים בכל מצעדי ה-QQ Music. דקות בודדות לאחר מכן, דווח כי הוא קיבל את תואר הפלטינה המשולשת במדינה. כמה ימים לאחר מכן, דווח כי מכירותיו במדינה נסקו ל-2,500,064 עותקים בסך הכול. ב-23 ביולי הודיעה YG אנטרטיינמנט כי סינגל שני, "Ice cream", עם הזמרת האמריקאית סלינה גומז, ייצא ב-28 באוגוסט. ב-23 ביולי 2020, פרסמה בלאקפינק בחשבונות המדיה השונות שלה כי היא תוציא סינגל חדש מהאלבום, אך את שמו ואת מי שמתארח בו לא פרסמה, אלא נתנה למעריצים לנחש מיהו האמן שעתיד להתארח בו. כמה ימים לאחר מכן, פורסמה עטיפתו הרשמית של האלבום. ב-4 באוגוסט, פורסמה כרזה נוספת של השיר, תוך שאת האמן שמתארח בשיר עוד לא פרסמה. רק ב-12 באוגוסט, נודע באופן רשמי כי האמן שיתארח בשיר הוא סלינה גומז. הווידאו קליפ הרשמי של השיר עלה לערוץ היוטיוב הרשמי של בלאקפינק בשידור חי ב-28 באוגוסט 2020.

בלאקפינק הוציאה את אלבום האולפן הקוריאני הראשון שלה, *The Album*, ב-2 באוקטובר 2020, לצד "Lovesick Girls" שהופץ כסינגל השלישי ממנו. לצד השיר הופץ גם וידאו קליפ נלווה שנועד לעזור בקידום ובמכירות שלו. ב-30 בספטמבר פרסמה הלהקה הצצה בת 16 שניות של השיר והקליפ בערוץ היוטיוב הרשמי שלה. למחרת, הופץ הקליפ שזכה להצלחה בינלאומית כאשר צבר בפחות מ-8 שעות למעלה מ-32 מיליון צפיות. ב-18 שעות, מונה הצפיות שלו עמד על 50,765,887 צפיות. בסך הכול, צבר הקליפ ביממה הראשונה לצאתו למעלה מ-435 מיליון צפיות. ב-4 בספטמבר, הודיעה חברת התקליטים YG אנטרטיינמנט כי האלבום הוזמן מראש מעל כ-800,000 הזמנות תוך 6 ימים בלבד.

להקת בלאקפינק בהופעה באמסטרדם, הולנד.הסרט התיעודי הראשון של הלהקה, *Blackpink: Light Up the Sky*, עלה לאקרנים לראשונה בנטפליקס ב-14 באוקטובר 2020, והציג את ארבע השנים שחלפו מאז הופעת הבכורה של הלהקה בשנת 2016. הסרט התיעודי כלל צילומים מימי האימונים שלהן, מסתכלות על החיים בביתן, תוך שילוב קטעי וידאו של ראיונות וסרטונים עם חברים שלהן, כמו גם הצצות ליצירת *The Album*. ב-2 בדצמבר, בלאקפינק הכריזה על שיתוף פעולה עם יוטיוב מיוזיק, להופעה הראשונה שלה בשידור חי. ההופעה ששודרה בשידור החי וזכתה לכינוי "The Show", הייתה אמורה להתקיים ב-27 בדצמבר 2020, אך נקבעה מחדש ל-31 בינואר 2021, בשל מגפת הקורונה, שפקדה קוריאה הדרומית.

ההופעה כל את הביצועים החיים הראשונים אי פעם של כמה שירים מהאלבום, כמו גם השיר "Gone" של רוזה מתוך אלבום הסולו הראשון שלה R. יותר מ-280,000 אנשים רכשו חברות כדי לגשת למופע, וההופעה שודרה בשידור חי ב-100 מדינות.

ב-2 ביוני 2021 הודיעה יוניברסל מיוזיק יפן כי הלהקה תוציא גרסה יפנית של *The Album* ב-3 באוגוסט 2021. המהדורה כללה גרסאות יפניות לארבע מתוך שמונה הרצועות – "How You Like That",‏ "Pretty Savage",‏ "Lovesick Girls" ו-"You Never Know" – והופצה ב-12 מהדורות פיזיות שונות. ב-16 ביוני 2021 הכריזה YG אנטרטיינמנט על צאת הסרט *Blackpink: The Movie* כחלק מפרויקט יום השנה החמישי של הלהקה. בהמשך, הוצעו כרטיסים למכירה והסרט עלה לאקרנים בבתי הקולנוע השונים.

בספטמבר 2021, יצא לאור השיר "Lalisa" של ליסה; הוא הגיע למקום התשיעי במצעד הסינגלים הניו זילנדי. וידאו קליפ נלווה שבוים על ידי סאו היון-סונג הועלה לערוץ היוטיוב של בלאקפינק בו-זמנית עם צאת הסינגל. ב-24 השעות הראשונות, הקליפ הצליח לצבור למעלה מ-73.6 מיליון צפיות, מה שהופך אותו לקליפ הנצפה ביותר בכל הזמנים ב-24 שעות – אמן סולו. אלבום הסינגל, *Lalisa*, בו נכלל השיר זכה להצלחה גם כן וזאת, בנוסף לכך שנכלל בו שיר נוסף בשם "Money".

### 2022-הווה: Born Pink וסיבוב הופעות עולמי שני

ב-6 ביולי 2022 הודיעה YG Entertainment כי בלאקפינק נמצאות בשלבי הקלטות אחרונות לאלבום חדש, עם תוכניות להקליט קליפ באמצע יולי ולהוציא שיר חדש באוגוסט. הם גם אישרו שהקבוצה תצא לסיבוב ההופעות העולמי השני שלה בסוף השנה.[137] ב-12 ביולי, YG Entertainment חשפה כי בלאקפינק תקיים הופעה וירטואלי בתוך המשחק בשם Blackpink: The Virtual ב-PUBG Mobile בין ה-22 ל-30 ביולי, כולל ביצועים לשירי הלהיט של הקבוצה וכן רצועה מיוחדת בשם "Ready for Love" לתצוגה מקדימה במהלך האירוע בפעם הראשונה."Ready for Love" יצא במלואו עם קליפ אנימציה ב-29 ביולי.

ב-31 ביולי הוכרז כי בלאקפינק תוציא סינגל מקדים בשם "Pink Venom" ב-19 באוגוסט, לקראת אלבומם השני בספטמבר, ולאחר מכן יתקיים סיבוב הופעות עולמי נלווה, שיחל בסיאול ב-15 באוקטובר וצפוי שיימשך עד יוני 2023.

ב-8 באוגוסט הודיעה הלהקה על 36 הופעות מאוקטובר 2022 עד יוני 2023 המשתרעות על פני אסיה, צפון אמריקה, אירופה ואוקיאניה, עם תאריכים נוספים שיתווספו בעתיד. ב-6 בספטמבר, חשפה הקבוצה את הרצף המלא של התאריכים והמקומות לשלבים בצפון אמריקה והאירופה של הסיבוב הופעות. ב-6 באוקטובר, Blackpink פרסמה שתי תמונות טיזר של המערך הוויזואלי של הסיבוב הופעות, האחת כוללת חלל שחור עם ענני עשן לבן, והשנייה מציגה תפאורה דמוית גן. סיבוב ההופעות נפתח בשני הופעות ב-15 וב-16 באוקטובר 2022 ב-KSPO Dome בסיאול, דרום קוריאה, אשר רשמו נוכחות של למעלה מ-20,000 איש. ב-28 באוקטובר חשפה הקבוצה את הרשימה המלאה של תאריכים ומקומות לשלב אסיה של הסיבוב הופעות. ב-7 בדצמבר הכריזה בלאקפינק על ארבעה הופעות בשתי ערים ביפן, טוקיו ואוסקה. ב-9 בינואר 2023, Blackpink הכריזה על ארבע הופעות נוספות לשלב אסיה של סיבוב ההופעות בסינגפור, מקאו וקאוסיונג. ב-31 בינואר, Blackpink הודיעה על פרטי רכישת הכרטיסים להופעה באוסטרליה וכי ההופעה שהוכרזה במקור באוקלנד כבר לא ניתן לביצוע עקב "אתגרים לוגיסטיים בלתי צפויים." כמו כן, הוכרז כי Blackpink יגיע לסיבוב הופעות לראשונה במקסיקו סיטי. ב-23 במרץ, Blackpink הכריזה על הופעה באצטדיון חדש בפריז כחלק משלב ההדרן של סיבוב ההופעות.

עם יציאתו הגיע "Pink Venom" למקום הראשון ב-Billboard Global 200 ושהה שם במשך שבועיים, כשהוא הופך לשיר הראשון של קבוצת בנות, כמו גם לשיר הקוריאני הראשון שהגיע למקום הראשון במצעד במשך מספר שבועות. הוא הגיע למקום השני במצעד הדיגיטלי של סירקל ובמקום ה-22 ב-Billboard Hot 100 והפך לשיר הראשון של קבוצת K-Pop בראש מצעד הסינגלים של ARIA. ב-28 באוגוסט, בלאקפינק ביצעה את "Pink Venom" בטקס פרסי הווידאו של MTV לשנת 2022, מה שהפך אותם לקבוצת ה-K-פופ הנשית הראשונה בהיסטוריה שהופיעה בהופעה, וזכתה בפרס ההופעה הטובה ביותר של Metaverse עבור The Virtual.

ב-16 בספטמבר 2022, בלאקפינק הוציאו את אלבום האולפן השני שלהם Born Pink לצד הסינגל "Shut Down", שהפך לשיר השני שלהם בראש ה-Billboard Global 200.

"Shut Down" הגיע למקום השלישי במצעד הדיגיטלי של סירקל ולמקום 24 בבילבורד הוט 100.

בלאקפינק בסיבוב הופעות בלונדון
Born Pink הופיע לראשונה במקום הראשון במצעד האלבומים של סירקל עם 2,141,281 עותקים שנמכרו בפחות מיומיים של מעקב והפך לאלבום הראשון של קבוצת בנות K-Pop שנמכרה ביותר משני מיליון עותקים.[152] בארצות הברית, Born Pink הופיע לראשונה במקום הראשון במצעד הבילבורד 200, האלבום הראשון של אומנית קוריאנית שהגיעה לראש המצעד והאלבום הראשון של קבוצה נשית שעשתה זאת מאז Welcome to the Dollhouse של Danity Kane ב-2008. בבריטניה, Born Pink הפך גם לאלבום הראשון של קבוצת בנות K-Pop שהגיע למקום הראשון במצעד האלבומים הבריטי.[154] זה סימן את הפעם הראשונה שבה קבוצת בנות הגיעה במקביל לראש מצעדי האלבומים בארצות הברית ובבריטניה מאז Destiny's Child's Survivor ב-2001.

ב-21 באוקטובר, הוכרז ש-Blackpink יעמודו בראש פסטיבל BST Hyde Park בלונדון ב-2 ביולי 2023, מה שהופך אותם למופע ה-K-Pop הראשון שעמד בראש פסטיבל גדול בבריטניה. בדצמבר נבחרה הקבוצה לבדרן השנה של 2022 על ידי מגזין טיים.

ב-2 בינואר 2023, YG Entertainment אישרה שג'יסו הייתה בתהליך הקלטת מוזיקה לאלבום היחיד שלה והשלימה את צילומי הז'קט של האלבום. ב-21 בפברואר,YG Entertainment חשף שהצילומים לקליפ שלה יצאו לדרך במיקום סודי ביותר מחוץ לקוריאה, עם תקציב ההפקה הגבוה ביותר שהם השקיעו אי פעם בקליפ של Blackpink.

ג'יסו אלבום Me עבר 510,000 הזמנות מוקדמות ביומיים ו-840,000 הזמנות מוקדמות בשבוע. בתוך שבועיים בלבד, האלבום היחיד עבר 950,000 הזמנות מוקדמות, המספר הגבוה ביותר אי פעם של אמנית סולו קיי-פופ. ב-28 במרץ, YG Entertainment הודיעה כי Me עברה את 1.24 מיליון הזמנות מוקדמות בשלושה שבועות, מה שהפך אותו לאלבום הראשון של סולנית K-Pop שמכרו מיליון עותקים. נכון ל-30 במרץ, האלבום היחיד עלה על 1.31 מיליון הזמנות מוקדמות. על פי מצעד Hanteo של קוריאה, אלבום הסינגל מכר 876,249 עותקים ביום הראשון ו-1,172,351 עותקים בשבוע הראשון לשחרור, שבר את השיא שהחזיק בעבר אלבום הסינגל של חברת הלהקה ליסה, Lalisa עבור המכירות הגבוהות ביותר בשבוע הראשון בקרב סולניות ועשה את ג'יסו אמנית ה-K-פופ הנשית הראשונה שנמכרה במיליונים.

ב-10 בינואר 2023, הוכרז כי בלאקפינק תהיה אחת מההופעות הראשיות של פסטיבל המוזיקה והאמנויות קואצ'לה, שיופיע ב-15 וב-22 באפריל ותהפוך לקבוצה הקוריאנית הראשונה שתעמוד בראש הפסטיבל. ב-28 בינואר, בלאקפינק ביצעה את "Pink Venom" ו-"Shut Down" עם המוזיקאים גוטייה קפוצון ודניאל לוזקוביץ' באירוע הצדקה Le Gala des Pièces Jaunes שאורגן על ידי הגברת הראשונה של צרפת, בריז'יט מקרון, בפריז.

חברות ההרכב
-----------

* ג'יסו**קים ג'יסו** זמרת משנה והפנים הראשיים (בקוריאנית: 김지수), ידועה כ**ג'יסו**, נולדה בסיאול, דרום קוריאה ב-3 בינואר 1995. ג'יסו הצטרפה ל־YG אנטרטיינמנט כמתלמדת ביולי 2011. ב-1 בפברואר 2017, SBS הכריזו שג'יסו היא המנחה החדשה של התוכנית "Inkigayo" החל מ-5 בפברואר 2017. בשנת 2020, אושר שג'יסו תעשה צעד גדול קדימה בקריירת הבידור שלה: תפקידה הראשי הראשון כשחקנית. היא כיכבה בדרמה הקוריאנית "Snowdrop" ששודרה במחצית הראשונה של 2021. הדרמה שודרה בפעם הראשונה ב-18 בדצמבר 2021. ב-31 במרץ 2023 הוציאה ג'יסו את השיר הראשון שלה לבד הנקרא "Flower" מתוך אלבומה "Me" (שבו גם השיר "All eyes on me") האלבום שלה זכה להצלחה עוד לפני ההוצאה ושבר שיאים רבים. האלבום הגיע למקום הראשון במצעד האלבומים של סירקל עם 1.03 מיליון עותקים שנמכרו תוך פחות מיומיים, והפך לאלבום הנמכר ביותר של סולנית בתולדות המצעד והראשון אי פעם שעבר מיליון מכירות. הקליפ צבר מעל 121 מיליון צפיות ביוטיוב נכון לאפריל 2023.
* ג'ני**קים ג'ני** ראפרית וזמרת ראשית (בקוריאנית: 김제니), ידועה כ**ג'ני**, נולדה בדרום קוריאה ב-16 בינואר 1996. ג'ני למדה בניו זילנד, והתקבלה ל־YG אנטרטיינמנט והייתה בין הראשונים באוגוסט 2010. ג'ני השתתפה בשירים כמו "Black" עם ג'יי-דראגון, "GG Be" עם סונגרי ו"Special" עם לי הי. היא שחררה ב-12 בנובמבר 2018 את השיר הראשון שלה לבד שנקרא solo שהפך ללהיט וצבר כבר מעל 912 מיליון צפיות ביוטיוב נכון לאפריל 2023. ב-15 בספטמבר 2022 ג'ני הופיעה לראשונה עם שיר סולו חדש הנקרא "You & Me" בהופעה הראשונה של סיבוב ההופעות שלהן ואיתו המשיכה להופיע במשך הסיבוב הופעות נכון לאפריל 2023 לא הודיעו על הוצא של קליפ לשיר.
* רוזה**פארק רוזאן** או **פארק צ'א-יאנג** זמרת ראשית ורקדנית משנית (בקוריאנית: 박채영), ידועה כ**רוזה****,** נולדה באוקנלד, ניו זילנד ב-11 בפברואר 1997 וגדלה במלבורן, אוסטרליה. היא התקבלה ראשונה באודישנים של YG באוסטרליה מתוך 400 המתמודדים והצטרפה לסוכנות במאי 2012. לפני הבכורה, היא הוצגה בשיר של ג'יי-דראגון "Without You" כ-"? של להקת בנות חדשה של YG". ב-12 במרץ 2021 הוציאה רוזה את השיר הראשון שלה לבד הנקרא "On The Ground" מתוך אלבומה "R" (שבו גם השיר "Gone"). האלבום שלה זכה להצלחה רבה והקליפ צבר מעל 320 מיליון צפיות ביוטיוב נכון לאפריל 2023. ב-4 באפריל 2021 הוציאה רוזה קליפ לשיר השני שלה "Gone". הקליפ השני צבר מעל 242 מיליון צפיות ביוטיוב נכון לאפריל 2023.
* ליסה**לאליסה מנובאן** רקדנית ראשית וראפרית (בתאילנדית: ลลิษา มโนบาล), ידועה כ**ליסה**, נולדה בתאילנד ב-27 במרץ 1997. החלה לרקוד בגיל צעיר מאוד והייתה חלק מקבוצת ריקוד בשם "We Zaa Cool". ליסה הייתה היחידה שהתקבלה ל-YG אנטרטיינמנט במהלך האודישנים שלהם בתאילנד ב-2010 מתוך 4,000 מתמודדים, והיא הצטרפה לסוכנות באפריל 2011, הופכת לאמן-הלא-קוריאני הראשונה ב-YG. ב-10 בספטמבר 2021 הוציאה ליסה את השיר הראשון שלה לבד הנקרא "Lalisa" מתוך אלבומה "Lalisa" (שבו גם השיר "Money"). האלבום שלה זכה להצלחה עוד לפני ההוצאה ושבר שיא חדש למספר הצפיות הגדול ביותר שהושג אי פעם על ידי קליפ של אמן סולו ב-24 השעות הראשונות שלו. הצליח להגיע ל-100 מיליון צפיות תוך 49 שעות ו-5 דקות בלבד (קצת יותר מיומיים), מהר יותר מכל קליפ בעולם של אמן סולו. ב-23 בספטמבר 2021 הוציאה ליסה הופעת ביצוע בלעדי לשיר השני מאלבומה "Money". השיר צבר הצלחה רבה ביוטיוב וגם ברשת החברתית טיקטוק. הקליפ צבר מעל 604 מיליון צפיות ביוטיוב נכון לאפריל 2023. הופעת ביצוע בלעדי לשיר "Money" צבר מעל 805 מיליון צפיות ביוטיוב נכון לאפריל 2023.

| שם | שם במה | תאריך לידה | תפקיד |
| --- | --- | --- | --- |
| לאליסה מנובאן | ליסה | 27 במרץ 1997 | רקדנית ראשית וראפרית משנה |
| פארק רוזאן ( פארק צ'א-יאנג) | רוזה | 11 בפברואר 1997 | זמרת ראשית ורקדנית משנה |
| קים ג'ני | ג'ני | 16 בינואר 1996 | ראפרית ראשית וזמרת |
| קים ג'יסו | ג'יסו | 3 בינואר 1995 | זמרת משנה והפנים הראשיים (ויזואל) |

סיבובי הופעות וקונצרטים
-----------------------

 ערך מורחב – **סיבובי הופעות של בלאקפינק**  

**סיבובי הופעות**

* *Blackpink Arena Tour* (2018)
* *In Your Area World Tour* (2018–2020)
* Born Pink tour (2022-2023)

**קונצרטים ראשיים**

* *Blackpink Japan Premium Debut Showcase* (2017)
* *Livestream Concert: The Show* (2021)

דיסקוגרפיה
----------

 ערך מורחב – **דיסקוגרפיה של בלאקפינק**  

### אלבומי אולפן בקוריאנית

* 2020: *The Album*
* 2022: *Born Pink*

### אלבומי אולפן ביפנית

* 2018: *Blackpink in Your Area*

### מיני-אלבומים

* 2017: *Blackpink*
* 2018: *Square Up*
* 2019: *Kill This Love*

פילמוגרפיה
----------

 ערך מורחב – **וידאוגרפיה של בלאקפינק**  

* 2018: *Blackpink House*
* 2018: *YG Future Strategy Office*
* 2018: *Blackpink X Star Road*
* 2019: *Blackpink Diaries*
* 2020: *24/365 with Blackpink*
* 2020: *Blackpink: Light Up the Sky*
* 2021: *Blackpink: The Movie*

פרסים ומועמדויות
----------------

 ערך מורחב – **פרסים ומועמדויות של בלאקפינק**

קישורים חיצוניים
----------------

ויקישיתוף מדיה וקבצים בנושא **בלאקפינק** בוויקישיתוף
* 

* אתר האינטרנט הרשמי של בלאקפינק (בקוריאנית, באנגלית, בסינית וביפנית)
* בלאקפינק, ברשת החברתית פייסבוק

* בלאקפינק, ברשת החברתית אקס (טוויטר)

* בלאקפינק, ברשת החברתית אינסטגרם

* בלאקפינק, ברשת החברתית טיקטוק

* בלאקפינק, סרטונים בערוץ היוטיוב

* בלאקפינק, במסד הנתונים הקולנועיים IMDb (באנגלית)

* בלאקפינק, באתר אייטונס (באנגלית)

* בלאקפינק, באתר ספוטיפיי

* בלאקפינק, באתר סאונדקלאוד (באנגלית)

* בלאקפינק, באתר Last.fm (באנגלית)

* בלאקפינק, באתר AllMusic (באנגלית)

* בלאקפינק, באתר MusicBrainz (באנגלית)

* בלאקפינק, באתר דיזר

* בלאקפינק, באתר Discogs (באנגלית)

* בלאקפינק, באתר Songkick (באנגלית)

* בלאקפינק, באתר Genius

* בלאקפינק, באתר בילבורד (באנגלית)

* בלאקפינק, באתר אמזון מיוזיק

הערות שוליים
------------

1. ↑  Top 100 YouTubers sorted by Subscribers - Socialblade YouTube Stats | YouTube Statistics, socialblade.com
2. ↑  블랙핑크, 이번엔 몽환+섹시..NEW 타이틀곡은 '휘파람', web.archive.org, ‏2020-11-10
3. ↑  "YG의 청초꽃 떴다"..블랙핑크 지수, 개인 포스터 공개, web.archive.org, ‏2020-10-23
4. ↑  YG Entertainment unveils K-pop group BlackPink, web.archive.org, ‏2020-10-06
5. ↑  Blackpink's Major Debut: 'Boombayah' & 'Whistle' Land at No. 1 & 2 on World Digital Songs Chart | Billboard, web.archive.org, ‏2016-08-18
6. ↑  KPOP NEWS - BLACKPINK Sweeping Charts Within 2 Days of Debut | Mwave, web.archive.org, ‏2016-08-13
7. ↑  gaon chart, web.archive.org, ‏2016-09-13
8. ↑  Blackpink Earn Second No. 1 on World Digital Songs, Debut on Social 50 | Billboard, web.archive.org, ‏2020-11-08
9. ↑  A Timeline of BLACKPINK's History-Making Accomplishments | Billboard, web.archive.org, ‏2020-11-09
10. ↑  gaon chart, web.archive.org, ‏2019-03-30
11. ↑  Entertainment, Manila Bulletin (באנגלית אמריקאית)
12. ↑  The 31st Golden Disk Awards nominations are revealed | SBS PopAsia, web.archive.org, ‏2020-11-08
13. ↑  제23회서울가요대상, web.archive.org, ‏2013-12-14
14. ↑  Black Pink reveals fan club name, web.archive.org, ‏2020-11-05
15. ↑  BLACKPINK reveals digital single before Japanese showcase, web.archive.org, ‏2020-10-22
16. ↑  Black Pink now have the most liked K-pop girl group MV on YouTube! | SBS PopAsia, web.archive.org, ‏2020-11-10
17. ↑  BLACKPINK Breaks Another K-Pop Group Record, This Time For Most MV Views In 24 Hours | Soompi, web.archive.org, ‏2021-06-01
18. ↑  BLACKPINK、遂に初お披露目パフォーマンス　ファン1万4000人とピンク一色の会場に＜ライブレポ／セットリスト＞ - モデルプレス, web.archive.org, ‏2017-07-21
19. ↑  史上初！ＢＬＡＣＫＰＩＮＫが日本デビュー前に武道館、１万人超熱狂 - 芸能社会 - SANSPO.COM（サンスポ）, web.archive.org, ‏2020-10-21
20. ↑  블랙핑크, 日 오리콘 주간차트 1위.."데뷔앨범 역대 3번째" :: 네이버 TV연예, web.archive.org, ‏2020-06-18
21. ↑  【オリコン】BLACKPINK、アルバム初登場首位デビュー　海外歌手3組目 | ORICON NEWS, web.archive.org, ‏2020-11-04
22. ↑  オリコン週間 アルバムランキング 2017年08月28日～2017年09月03日 | ORICON NEWS, web.archive.org, ‏2020-11-10
23. ↑  Latin Artists Take Over YouTube's Top 25 Global Songs of the Summer | Billboard, web.archive.org, ‏2020-11-01
24. ↑  [공식 블랙핑크 첫 리얼리티 '블핑하우스', 1월6일 첫방…12회 방송 :: 네이버 TV연예], web.archive.org, ‏2021-06-01
25. ↑  リパッケージアルバム『Re: BLACKPINK』3月28日(水)リリース決定！, web.archive.org, ‏2020-11-16
26. ↑  BlackPink Release 'Square Up' EP With 'Ddu-Du Ddu-Du' Music Video | Billboard, web.archive.org, ‏2019-04-12
27. ↑  Years & Years' If You're Over Me hits Number 1 on Official Trending Chart, web.archive.org, ‏2018-06-24
28. 1 2 3 4  BLACKPINK Makes K-Pop History on Hot 100, Billboard 200 & More With 'DDU-DU DDU-DU' | Billboard, web.archive.org, ‏2018-06-28
29. ↑  gaon chart, web.archive.org, ‏2020-11-07
30. ↑  gaon chart, web.archive.org, ‏2019-04-06
31. ↑  gaon chart, web.archive.org, ‏2020-10-14
32. ↑  gaon chart, web.archive.org, ‏2020-11-01
33. ↑  gaon chart, web.archive.org, ‏2020-10-17
34. ↑  Black Pink’s Ddu-Du Ddu-Du music video scores 36.2million views in first 24 hours, web.archive.org, ‏2018-07-05
35. ↑  블랙핑크, 성공적인 일본 데뷔...쇼케이스 매진 – :: 투데이코리아 ::, web.archive.org, ‏2018-08-19
36. ↑  BLACKPINK、京セラドーム大阪にてツアーファイナル。ファンからのサプライズに涙 | BARKS, web.archive.org, ‏2019-04-17
37. ↑  YG LIFE – [OFFICIAL BLACKINK to Hold Group’s First Ever Concert in Seoul… Fan Club BLINK Will Gather for the First Time], web.archive.org, ‏2020-11-09
38. ↑  BLACKPINK on the Message of New Single 'How You Like That' | Time, web.archive.org, ‏2020-09-28
39. ↑  BLACKPINK & Dua Lipa's 'Kiss and Make Up' Enters Hot 100, First K-Pop Girl Group With Two Entries | Billboard, web.archive.org, ‏2018-10-30
40. ↑  국내 대표 음악 차트 가온차트!, gaonchart.co.kr
41. ↑  "Top 20 Most Streamed International & Domestic Singles In Malaysia" (PDF). Recording Industry Association of Malaysia. Recording Industry Association of Malaysia. Retrieved July 1, 2018.
42. ↑  The Official New Zealand Music Chart, THE OFFICIAL NZ MUSIC CHART (באנגלית)
43. ↑  BLACKPINK Go Global By Signing With Interscope, web.archive.org, ‏2020-11-09
44. ↑  BLACKPINK will be In Your Area in 2019 with an Asia tour | MTV Asia, web.archive.org, ‏2020-10-17
45. 1 2 3  국내 대표 음악 차트 가온차트!, gaonchart.co.kr
46. 1 2  BB CHART
47. 1 2  JENNIE, Billboard
48. ↑  "Top 20 Most Streamed International & Domestic Singles In Malaysia" (PDF). Recording Industry Association of Malaysia. Archived (PDF) from the original on November 22, 2018. Retrieved April 17, 2019.
49. ↑  The Official New Zealand Music Chart, THE OFFICIAL NZ MUSIC CHART (באנגלית)
50. ↑  Official Scottish Singles Sales Chart Top 100 | Official Charts Company, www.officialcharts.com (באנגלית)
51. ↑  Wayback Machine, web.archive.org, ‏2018-11-22
52. ↑  Official Singles Downloads Chart Top 100 | Official Charts Company, www.officialcharts.com (באנגלית)
53. ↑  국내 대표 음악 차트 가온차트!, gaonchart.co.kr
54. ↑  フルアルバム「BLACKPINK IN YOUR AREA」を11月23日(金)0:00より全曲先行配信決定！, web.archive.org, ‏2018-11-28
55. ↑  オリコン週間 アルバムランキング 2018年12月03日～2018年12月09日 | ORICON NEWS, web.archive.org, ‏2018-12-12
56. ↑  BLACKPINK to drop new album, "Kill This Love," next month, web.archive.org, ‏2020-10-30
57. ↑  BLACKPINK's 'Kill This Love' Makes K-Pop History on Hot 100 & Billboard 200 Charts | Billboard, web.archive.org, ‏2019-04-16
58. ↑  The 100 Best Songs of 2019: Staff List, web.archive.org, ‏2020-11-02
59. ↑  gaon chart, web.archive.org, ‏2019-09-20
60. ↑  Kill This Love (Japan Version) - EP by BLACKPINK on Apple Music, web.archive.org, ‏2020-10-06
61. ↑  블랙핑크, 오늘(18일) 데뷔 후 처음 日 '엠스테' 출연- 스타뉴스, web.archive.org, ‏2020-10-28
62. ↑  The Break the Internet Awards™ 2019 Winners - PAPER, web.archive.org, ‏2020-01-15
63. ↑  Lady Gaga Confirms 'Chromatica' Track List, With Some Star-Studded Guests | Billboard, web.archive.org, ‏2020-04-23
64. ↑  BLACKPINK hit ARIA Top 10 with Lady Gaga's "Sour Candy" | SBS PopAsia, web.archive.org, ‏2020-11-01
65. ↑  Blackpink | full Official Chart History | Official Charts Company, www.officialcharts.com
66. ↑  페이지를 찾을 수 없습니다 - 머니투데이, web.archive.org, ‏2021-06-01
67. ↑  블랙핑크 측 "첫 정규앨범 작업 끝…오는 9월 발표 예정" [공식 : 스포츠동아], web.archive.org, ‏2020-09-29
68. ↑  (공식입장) YG "블랙핑크, 로제·리사·지수 솔로곡 낸다…9월 정규앨범 이후 순차 발표", web.archive.org
69. ↑  블랙핑크, 새 단독 리얼리티 론칭…팬들과 적극 소통한다, web.archive.org, ‏2020-09-29
70. ↑  Republic World, BLACKPINK members' 'How You Like That' teasers win hearts on the internet, Republic World
71. ↑  Bianca Geli, BLACKPINK releases new teaser for "How You Like That" music video, www.gmanetwork.com (באנגלית)
72. ↑  BLACKPINK: Jisoo, Jennie, Lisa & Rosé hype up How You Like That with Concept Teaser Video and Credit Poster | PINKVILLA, www.pinkvilla.com
73. ↑  Sabtu, 27 Juni 2020 15:02 WIB 27 Juni 2020, 15:02 Wib, Tembus 75 Juta Views, Video Klip BLACKPINK Terbaru Kalahkan BTS, indozone.id, ‏2020-06-27 (ב־)
74. 1 2  BLACKPINK Breaks YouTube Record As "How You Like That" MV Surges Past 60 Million Views, Soompi, ‏1593216631 (באנגלית)
75. ↑  World Music Awards, www.facebook.com (באנגלית)
76. ↑  , Twitter
77. ↑  BLACKPINK shatters YouTube records with "How You Like That", PEP.ph (באנגלית)
78. ↑  김수현, 블랙핑크, 유튜브 공식발표 24시간 조회수 8630만 '최초·최고·최대'…글로벌 파급력 [공식], n.news.naver.com (בקוריאנית)
79. ↑  BLACKPINK’s return sets new YouTube records with How You Like That, Guinness World Records, ‏2020-06-30 (באנגלית בריטית)
80. ↑  YouTube Milestones - Fastest to 100 million, kworb.net
81. 1 2 3  BLACKPINK's 'How You Like That' sells more than 1 million within 24 hours on China's QQ Music and becomes the fastest Korean song to reach this mark, allkpop (באנגלית)
82. ↑  How You Like That - QQ音乐-千万正版音乐海量无损曲库新歌热歌天天畅听的高品质音乐平台！, y.qq.com
83. ↑  粉墨回归专辑主打曲，接受心动暴击！, ep.kugou.com
84. ↑  "How You Like That - Kuwo", vip1.kuwo.cn
85. ↑  YG LIFE – 블랙핑크, 8월 특별한 두 번째 신곡 나온다…파격 협업 예고, web.archive.org, ‏2021-06-01
86. ↑  블랙핑크, 두번째 신고 8월 28일 발표[공식 :: 네이버 TV연예], web.archive.org, ‏2020-10-31
87. ↑  , Twitter
88. ↑  , Twitter
89. ↑  , Twitter
90. ↑  , Twitter
91. ↑  Blackpink & Selena Gomez Just Confirmed the Title of Their Collaboration & It's a Treat, Billboard (באנגלית)
92. ↑  Blackpink Announces New Single From 'The Album' | Billboard, web.archive.org, ‏2020-09-28
93. ↑  BLACKPINK Teases 'The Album' and a New Single, PAPER, ‏2020-09-28 (באנגלית)
94. ↑  BLACKPINK (September 30, 2020). "BLACKPINK - 'Lovesick Girls' M/V TEASER". Retrieved September 30, 2020 – via YouTube.
95. 1 2 3  BLACKPINK – ‘Lovesick Girls’ M/V
96. ↑  BLACKPINK Sets New Girl Group Record With Stock Pre-Orders For Upcoming Album, Soompi, ‏1599181053 (באנגלית)
97. ↑  BLACKPINK’s Netflix Documentary Marks Streaming Service Diving Into K-Pop Originals, web.archive.org, ‏2020-09-17
98. ↑  Blackpink's Virtual Concert Postponed | Billboard, web.archive.org, ‏2021-01-14
99. ↑  Blackpink Teased New Project ’4 +1’ To Celebrate Their 5th Anniversary, UPROXX, ‏2021-06-15 (באנגלית אמריקאית)
100. ↑  *Blackpink: The Movie (2021) - IMDb* (באנגלית אמריקאית), נבדק ב-2021-09-18
101. ↑  *LISA - 'LALISA' M/V*, נבדק ב-2021-09-18
102. ↑  The Official New Zealand Music Chart, THE OFFICIAL NZ MUSIC CHART (באנגלית)
103. ↑  Limited, Bangkok Post Public Company. "Blackpink's Lisa sets video record". *Bangkok Post*. נבדק ב-2021-09-18.
104. ↑  Hugh McIntyre, Blackpink’s Lisa Scores One Of The Biggest YouTube Debuts Of All Time, Forbes (באנגלית)
105. ↑  *MONEY*, נבדק ב-2021-09-18
106. ↑  Hui-ling, Chew, "The Breakout Kids", Teenage Magazine, ‏(September 28, 2016)

| בלאקפינק |
| --- |
| ג'יסו • ג'ני • רוזה • ליסה  דיסקוגרפיה • וידאוגרפיה • פרסים ומועמדויות • סיבובי הופעות |
| אלבומי אולפן | 

|  |  |
| --- | --- |
| קוריאנית | *The Album* • *Born Pink* |
| יפנית | *Blackpink in Your Area* |

 |
| אלבומי הופעה | *Blackpink Arena Tour 2018 "Special Final In Kyocera Dome Osaka"* • *Blackpink 2018 Tour ‘In Your Area’ Seoul* • *Blackpink 2019-2020 World Tour In Your Area -Tokyo Dome-* |
| מיני-אלבומים | *Blackpink* • *Square Up* • *Kill This Love* |
| אלבומי סינגל | *Square One* • *Square Two* |
| סינגלים | "Boombayah" • "Whistle" • "Playing with Fire" • "Stay" • "As If It's Your Last" • "Ddu-Du Ddu-Du" • "Kill This Love" • "How You Like That" • "Ice Cream" • "Lovesick Girls" • "Pink Venom" |
| שירים אחרים | "Forever Young" • "Really" • "See U Later" • "Kiss and Make Up" • "Don't Know What to Do" • "Kick It" • "Hope Not" • "Sour Candy" • "Bet You Wanna" |
| פילמוגרפיה | *Blackpink House* • *Blackpink: Light Up the Sky* |
| ערכים קשורים | טדי פארק • אר. טי |

| רוזה |
| --- |
| אלבומי סינגל | *-R-* |
| סינגלים | "On the Ground" • "Gone" |
| ערכים קשורים | אינטרסקופ רקורדס • בלאקפינק • YG אנטרטיינמנט |

| ליסה |
| --- |
| אלבומי סינגל | *Lalisa* |
| סינגלים | "Lalisa" • "SG" • "Money" |
| ערכים קשורים | אינטרסקופ רקורדס • בלאקפינק • YG אנטרטיינמנט |

|  |  |  |
| --- | --- | --- |
| **הקודם**:**2021: אוליביה רודריגו** | **פרס בדרן השנה של מגזין טיים** **2022: בלאקפינק** | **הבא**:**2023:** |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1579001846878
* BnF: cb17919528t (data)
* GND: 1217797610
* ISNI: 0000 0004 6103 4159
* LCCN: n2019037571
* MusicBrainz: 48646387-1664-4c9a-9139-9bfd091b823c
* NKC: xx0276823
* NLK: KAB201731906
* VIAF: 5158185816320062812
* WorldCat (עם VIAF): 5158185816320062812

 |